Թափենս Միդլթոն

Թափենս Միդլթոն (, ), անգլիացի դերասանուհի։ Նա նկարահանվել է այնպիսի կինոնկարներում, ինչպիսիք են «Տանջված» (2009), «Չաթ» (2010), «Մաքուր մաշկ» (2012), «Տրանս» (2013), «Տիկինն անհետանում է» (2013), «Իմիտացիայի խաղ» (2014) և «Յուպիտերի վերելքը» (2015) ֆիլմերը, ինչպես նաև «Ոսկորներ» (2008), «Նոր հնարքներ» (2010), «Ընթրիք ուրբաթ երեկոյան» (2011), «Սինբադ» (2012), «Վարշավայի լրտեսներ» (2013), «Սև հայելի» (2013) և «Ֆիլիպ Ք․ Դիքի էլեկտրական երազներ» (2017) հեռուստասերիալներ։ 2015-2018 թվականներին նա կերտել է Ռայլի Բլուի կերպարը Նեթֆլիքսի «Sense8» հեռուստասերիալում։

Միդլթոնը միաժամանակ նկարահանվել է երկու բրիտանական պատմական դրամայում՝ «Դիքենսյան» (2015-2016), որտեղ կատարել է Միս Հավիշամի դերը, և «Պատերազմ և խաղաղություն» (2016), որտեղ կատարել է ռուս արքայադստեր և չարագործ Հելեն Կուրագինայի դերը։ Բացի այդ՝ նա ստացել է Լյուսի Սմիթի դերը 2019 թվականի «Դաունթոն աբբայություն» ֆիլմում։ 2010 թվականին Միդլթոնն առաջադրվել է London Evening Standard Film Awards մրցանակի «Ամենախոստումնալից նորեկ» անվանակարգում։

Վաղ տարիներ
Թափենս Միդլթոնը ծնվել է 1987 թվականի փետրվարի 21-ին Անգլիայի Բրիստոլ քաղաքում՝ Նայջել և Թինա Միդլթոնները ընտանիքում։ Նրան անվանել են «Թափենս»՝ ի պատիվ մանկական մականվանը, որը նրա տատիկը տվել էր նրա մորը։ Միդլթոնն իր ավագ քրոջ՝ Էնջելի, և կրտսեր եղբոր՝ Ջոշի հետ միասին մեծացել է Սոմերսեթ կոմսության Քլիվդոն քաղաքում։

Նա հաճախել է Բրիստոլի գրագիտական դպրոցը՝ անկախ ցերեկային դպրոցը, որտեղ նա մասնակցել է տարբեր դպրոցական ներկայացումների, ներառյալ «Տղաներ և տիկնիկներ»։ Միդլթոնը նաև հաճախել է Սթեյջքեուչը՝ Փորթիսհեդի կատարողական արվեստների դպրոցը։ Նա մասնակցել է տեղի դրամա ներկայացումներին, ներառյալ պանտոմիմը Քլիվդոնի Փրինցես Հոլում՝ իր քրոջ հետ։

Հետագայում նա դերասանական վարպետություն է ուսումնասիրել Լոնդոնի Չիշվիք շրջանում գտնվող Արվեստների կրթական դպրոցը՝ ստանալով դերասանական վարպետության գերազանցության դիպլոմ։

Կարիերա

Միդլթոնը հետևորդներ է ստացել 2009 թվականի «Տանջված» բրիտանական սարսափ/կատակերգություն ֆիլմում հայտնվելու համար։ Նրա կերտած կերպարը՝ Ջասթին Ֆիլդինգը, հանդիպում է դպրոցում ամենահայտնի տղաներից մեկի հետ միայն պարզելու համար, արդյո՞ք վերջինս և նրա ընկերները պատասխանատու են իր դասընկերոջ մահվան համար։ Միդլթոնը նաև նկարահանվել է Էքստրա մաստակի և Sky TV-ի գովազդներում։ 2010 թվականին նա առաջադրվել է London Evening Standard Film Awards մրցանակի «Ամենախոստումնալից նորեկ» անվանակարգում և նկարահանվել է Սեմյուել Աբրահամսի՝ BAFTA մրցանակի համար առաջադրված «Միացնել» կարճամետրաժ ֆիլմում։ 2011 թվականին նա կատարել է Տանյա Գրինի դերը բրիտանական՝ «Ընթրիք ուրբաթ երեկոյան» սիթքոմում և Սառայի դերը՝ «Շչակներ» սերիալում։ 2012 թվականին Միդլթոնը նկարահանվել է «Մաքուր մաշկ» ահաբեկչական թրիլերում։ 2013 թվականի մարտին նա կատարել է իր մասնագիտական թատրոնային նորամուտը «Հյուրասենյակը» ներկայացմանը։ Բացի այդ՝ նա փոքր դեր է կատարել Դեննի Բոյլի «Տրանս» ֆիլմում։ 2015 թվականին Միդլթոնը կատարել է գլխավոր՝ Ռայլի Բլուի դերը, Նեթֆլիքսի բնօրինակ՝ «Sense8» սերիալում։

Նա կատարել է Հելեն Կուրագինայի դերը BBC-ի 2016 թվականի «Պատերազմ և խաղաղություն» հեռուստասերիալում։ Սերիալը քննադատների դրական արձագանքի է արժանացել և ներառել է նաև Լիլի Ջեյմսին՝ երիտասարդ դերասանուհու, որը նույնպես հայտնի է իր մասնակցությամբ պատմական դրամաներում։ Էնդրյու Դևիսը, որը գրել է վեպի էկրանավորման սցենարը, Միդլթոնի Հելենին նկարագրել է որպես «այս պահի դրությամբ՝ հեռուստատեսության ամենախիստ կինը»։ 2018 թվականի օգոստոսին հայտարարվել է, որ Միդլթոնն միանալու է նոր դերասաններին, որոնք միանալու են բնօրինակ սերիալի դերասանական կազմին՝ «Դաունթոն աբբայություն» ֆիլմում նկարահանվելու համար։

Անձնական կյանք
Հարցազրույցներից մեկում Միդլթոնը նկարագրել է ինքն իրեն երիտասարդ ժամանակ որպես ամաչկոտ, փակ և «գիք» դպրոցում, բայց «բավականին աղմկոտ և հանդուգն»՝ տանը։ Նրա կարծիքով թատրոնը «ելք» է եղել, որտեղ նա կարող էր վստահ լինել։

Ֆիլմագրություն

Ֆիլմեր

Հեռուստատեսություն

Ծանոթագրություններ

Արտաքին հղումներ 

Բրիտանացի հեռուստատեսային դերասանուհիներ
21-րդ դարի անգլիացի դերասանուհիներ
Անգլիացի կինոդերասանուհիներ